mk en de es ba mk hbs_cyr mk ru hbs_cyr mk uk mk hbs_cyr mk ru mk hbs_cyr mk mk mk mk mk ru mk ru mk mk mk mk mk ru hbs_cyr ru id ba mk hbs_cyr mk ru hbs_cyr mk uk mk hbs_cyr mk ru mk hbs_cyr mk mk mk mk mk ru mk ru mk mk mk mk mk ru hbs_cyr ru mk mk de mk en en mk mk mk en en mk en en en mk en en mk en en en en mk en en mk mk mk en hbs_cyr zh hbs_cyr es mk mk id mk mk
Цуцковски: Фасциниран сум од квалитетот на уметниците во оркестарот „Турксој“ - Охридско лето
Пријатели на Охридско лето 2022
Цуцковски: Фасциниран сум од квалитетот на уметниците во оркестарот „Турксој“
Фестивалот „Охридско лето“ на чија сцена повеќе од половина век  настапуваат најголемите светски музички имиња и најреномираните театарски куќи, е место каде што се зајакнува и меѓукултурниот дијалог. Доказ за тоа  е и синоќешниот концерт на Младинскиот камерен оркестар „Турксој“ од Турција.
– Особена чест и задоволство ми е што синоќа  на сцената на фестивалот „Охридско лето“ имавме еден младински оркестар, „Турксој“, кој е сублимат  од најдобрите  млади камерни изведувачи од турското говорно подрачје, изјави селекторот на музичката програма на „Охридско лето“, Ѓорѓи Цуцковски.
Според Цуцковски, уметниците, иако се млади, сепак, звучат професионално, а доказ  за тоа, како што рече,   е и квалитетната изведба на дела од руската и славјанската култура.
– Морам да истакнам дека како музички селектор сум фасциниран од  квалитетот на уметниците коишто покажаа една голема руска и славјанска традиција во експресијата и свирењето, а сигурен сум дека  и публиката го дели истото мислење. Навистина сум среќен што еден ваков младински оркестар  може да звучи вистински, врвно и професионално, додаде музичкиот селектор на фестивалот „Охридско лето“.
Камерниот оркестар „Турксој“ под диригентските палки на Казахстанецот Анвар Акбаров и Азербејџанецот Мустафа Мехмандаров изведоа дела од Грег, Вивалди, Чајковски, Шнитке, Гараев, Респиги, како и од композитори од Киргистан, Туркменистан, Турција, Казахстан и Азербејџан.
Младинскиот камерен оркестар на Организацијата за турска култура секоја година ги одбира најдобрите студенти од конзерваториумите од земјите-членки на „Турксој“ со цел промоција на музичкиот талент и турската култура, како и промоција на дела од композитори со турско потекло кои живеат и творат во земјите на оваа организација.  Од неговото основање во 2010-тата година, оркестарот настапувал заеднички девет пати одржувајќи 40 концерти во сите земји на организацијата, како и во Европа и во САД. Во 2011 година оркестарот го снима првиот носач на звук посветен на 20-годишнината од прогласувањето независност на турските републики, додека пак во 2013 година го снимаат второто ЦД по повод одбележувањето две децении од основањето на организацијата „Турксој“.
Оркестарот настапува во Турција и во земјите-членки на “Турксој”, а се издвојуваат нивните настапи на интернационалниот фестивал во Единбург, на фестивалот за млади во Бајројт, како и концертите во престижниот “Линколн Центар” во Њујорк и центарот “Стратмор” во Вашингтон.
На синоќешниот концерт на турскиот камерен оркестар „Турксој“ во рамки на фестивалот „Охридско лето“ присуствуваа  и генералниот секретар на меѓународната турска културна организација, амбасадорот Дусен Касеинов, како и амбасадорот на Република Азербејџан во Скопје, Фаиг Багиров.
PrevПретходноФестивалот „Охридско лето“ се закити со уште една плакета
СледноКамерниот оркестар на МММ вечерва на „Охридско лето“Next
Copyright © 2022 НУ ОХРИДСКО ЛЕТО Oхрид | Developed by: Unet
+389 (0)46 262 304 | contact@ohridskoleto.com.mk | Ул. Партизанска бр.4, 6000 Охрид, Македонија
+389 (0)46 262 304 | contact@ohridskoleto.com.mk |
Ул. Партизанска бр.4, 6000 Охрид, Македонија
Политика за користење на колачиња (cookies)
Политика за користење на колачиња (cookies)